
Nr.684/24.02.2026 


REFERAT DE APROBARE
La proiectul de hotarare nr. 7 din 24.02.2026 privind  atestarea apartenenței la domeniul privat al Comunei Racovița a unor imobile situate în intravilanul comunei

             Subsemnatul, Alexandru-Valentin Catrinoi, Primarul Comunei Racovița, județul Timiș, având în vedere necesitatea clarificării situației juridice și tehnice a unor imobile situate în intravilanul comunei, propun spre dezbatere și aprobare proiectul de hotărâre nr. 7 din 24.02.2026.
Imobilul în suprafață totală de 1130 mp, identificat potrivit documentației cadastrale astfel: 327 mp – nr. top. 591, înscris în CF 400104 Racovița și 803 mp – nr. top. 590, înscris în CF 407186 Racovița, necesită actualizarea evidențelor juridice și tehnice.
            În urma analizării documentației cadastrale (PAD) și a constatărilor din teren, au fost identificate neconcordanțe între evidențele din cartea funciară și situația reală, respectiv existența unei construcții care nu mai există în fapt și o categorie de folosință care nu corespunde realității din teren.
            Prin prezentul proiect de hotărâre se propune atestarea apartenenței imobilului la domeniul privat al Comunei Racovița, înscrierea acestuia în inventarul bunurilor aparținând domeniului privat și demararea procedurilor de actualizare a datelor în cartea funciară.
           Având în vedere temeiurile legale invocate în proiect și necesitatea asigurării unei evidențe corecte a patrimoniului unității administrativ-teritoriale, consider oportună și legală adoptarea prezentului proiect de hotărâre.



Primar,
Alexandru-Valentin CATRINOI

